open-index/open-wikipedia-markdown huggingface dataset:
Einar Wenes

**Einar Wenes** (1922–1985) var en norsk skuespiller som hadde størstedelen av karrieren på scenen. Han hadde en lengre ansettelsesforhold ved  Det Norske Teatret.

Wenes scenedebuterte på Nationaltheatret i 1947 og virket der frem til 1950. Han var ved Den Nationale Scene 1951-1955, frilans 1955-1961, ved Det Norske Teatret 1961–1976 og igjen frilans fra 1976. Blant hans roller kan en nevne Bendik i *Tjugendagen* av Aslaug Vaa, tittelrollen i *Jo Gjende* av Tore Ørjasæter, Krogstad i Henrik Ibsens *[[Et dukkehjem]]* og Mortensgård i *[[Rosmersholm]]*.

Wenes filmdebuterte i Edith Carlmars *[[Ung frue forsvunnet]]* (1953). Han medvirket også i noen tv-produksjoner, deriblant Fjernsynsteatrets første produksjon av *[[Rosmersholm]]* (1966), samt en del hørespill.

De siste åtte år var Einar Wenes pensjonist på grunn av sykdom.

Han ble gift i 1946 med Else Gjerdrum (1916-1998).

## Filmografi
* 1953 – *[[Ung frue forsvunnet]]*
* 1960 – *[[Veien tilbake]]*
* 1972 – *[[Motforestilling]]*
* 1975 – *[[Faneflukt]]*
* 1975 – *[[Skraphandlerne]]*

## Referanser


## Eksterne lenker
*
Walter Momper

**Walter Momper** (født 21. februar 1945 i Sulingen) er en tysk politiker (SPD). Fra 2001 har han vært president for Berlins parlament. Mellom 1989 og 1991 var han regjerende borgermester i Berlin (Vest-Berlin). I hans regjeringstid falt Berlinmuren. Han var den siste borgermesteren i Vest-Berlin; etter det felles delstatsvalget i 1991 måtte hans regjering gå av. Han er utdannet statsviter.

## Referanser
Cleveland

**Cleveland** er en by i delstaten Ohio i Amerikas forente stater. Byen ligger i det nordøstre Ohio, ved Eriesjøen. Cleveland er administrasjonssentrum i Cuyahoga County og Ohios nest største by med 478&nbsp;403 innbyggere (2000).

## Historie

Cleveland ble grunnlagt i 1796 ved Cuyahoga-elvens utløp etter at en gruppe nybyggere under ledelse av Moses Cleaveland kjøpte landet av urbefolkningen. Etter at Ohioelven ble forbundet med Eriesjøen med en kanal i 1832 begynte Cleveland å vokse da den ble et knutepunkt for trafikken mellom De store sjøer og Mississippielven.

Ohio ble etterhvert sentrum for en betydelig kull- og stålindustri. John D. Rockefeller bygde opp formuen sin i Cleveland, og i 1920 var byen vokst til USAs femte største by.

Etter andre verdenskrig fulgte en periode med velstand for Cleveland. På 1960-tallet begynte imidlertid industrien å få problemer, og mange flyttet ut av byen til forstedene. Det kom også til raseopptøyer i Cleveland, i 1966 og 1968.

I 1978 greide ikke byen å betjene lånene sine og ble med det den første store amerikanske byen siden depresjonen som gikk konkurs.

## Politikk
Det demokratiske parti har alltid stått sterkt i Cleveland, og byens to representanter i Representantenes hus er begge demokrater. John Kerry fikk flertallet av stemmene i byen under presidentvalget i 2004.

Frank G. Jackson er borgermester i byen (2006). Borgermesteren har stor makt og kan i meget stor grad handle uten å legge saker frem for bystyret. Cleveland var den første større byen i USA som hadde en svart borgermester, Carl B. Stokes (1968–1971).

## Næringsliv

Cleveland har tradisjonelt vært et sentrum for stålindustri og eksport da plasseringen ved Eriesjøen og Cuyahogaelven har gjort byen til et samferdselsknutepunkt. De siste årenes nedgang i amerikansk industri har rammet byen, men en oppgang i servicenæringer har til en viss grad kompensert for dette.

På 2000-tallet har Cleveland satset tungt på høyteknologi som forskning på brenselceller og bioteknologi. Byens mange universiteter er en viktig brikke i dette miljøet. Offentlige myndigheter har satset mye på å bygge ut en moderne infrastruktur for telekom for å tiltrekke seg nye selskaper i høyteknologiske bransjer.

## Kultur

Cleveland har tre profesjonelle toppidrettslag. Cleveland Indians spiller i Major League Baseball, Cleveland Browns spiller i National Football League og Cleveland Cavaliers spiller i National Basketball Association.

Cleveland Orchestra er et symfoniorkester som holder til i Cleveland. Det er regnet som et av de fem store symfoniorkestrene i USA.

En viktig turistattraksjon i Cleveland er Rock and Roll Hall of Fame. Et annet viktig museum i byen er Cleveland Museum of Art.

## Referanser


## Eksterne lenker
* 
*
Flussyre

**Flussyre** er ei svak syre med kjemisk formel HF. Det er hydrogenfluorid oppløst i vann. Flussyre danner hydrogenbindinger. Siden syra reagerer med glass må den oppbevares i plastemballasje.

Syra er etsende selv i små konsentrasjoner. Fluorionet kan trenge inn i huden og binde seg til kalsium. Får en flussyre på huden kan det gjøre skade flere timer etter kontakten.

## Produksjon

Mineralet flusspat (kalsiumfluorid CaF2) og svovelsyre brukes til å produsere flussyre.

CaF2 + H2SO4 → 2HF + CaSO4

## Bruk

Flussyre løser oksider godt. Derfor kan HF brukes til å rense metaller som uran og aluminium og halvmetaller som silisium. Syra brukes også til å etse glass og som råstoff i produksjon av fluorforbindelser.

## Referanser
Ricardo Costa

**Ricardo Miguel Moreira da Costa** (født 1981) er en portugisisk fotballeder og tidligere fotballspiller som er sportsdirektør for Boavista FC.

Costa debuterte på Portos førstelag i en kamp mot Boavista i 2002.

Han spilte for Portugals ungdomslandslag, og var også en del av laget som spilte under OL 2004 i Athen. Han var også med i Portugals tropp til VM 2006 i Tyskland.

## Referanser


## Eksterne lenker
*
Lø skole

**Lø skole** er en kommunal barneskole i Steinkjer kommune med elever fra 1.–7. trinn. Skolen satser hardt på aldersblanding, nye læringsmetoder og fleksibel skoledag for elevene. Skolen er medlem i HEFRES, og har ordninger som gjør at elevene har tilbud om minimum én time fysisk fostring på skolen hver dag. Lø skoles adresse er Løsbergveien 85, 7712 Steinkjer.

## Historie
I 1968 ble Bruheim, Mære og Vollan skolekretser slått sammen med Mære som skolested. Elever fra Lø- og Sørlia-området måtte derfor gå på skole på Mære, mens elever fra Figga ble overført til Steinkjer skolekrets. Etter noen år skjedde det imidlertid en utvikling av boligfeltene i Sørlia/Lø/Figga, Lerkehaug og Mære. Det ble bygget mange nye boliger og en nedsatt komité fant ut at det var behov for en ny barneskole (1.-7. klassetrinn). Først og fremst ble skolen bygget med tanke på elever fra Lø, Sørlia og Figga, men i et lengre perspektiv var det mulig at også elever fra Lerkehaug skulle være elever der. Lø skole ble dimensjonert for to parallellklasser pr. klassetrinn, og ble tatt i bruk høsten 1975. Totalkostnadene for bygging av skolen var kroner 5 803 458.

## Priser skolen har vunnet
*Lø skole ble bonusskole i 2002. Utdannings- og forskningsdepartementet kom med denne begrunnelsen: «Lø skole driver systematisk utviklingsarbeid og forsøk som har bidratt til å øke kvaliteten i skolen.»
*Lø skole har en elevbedrift ved navn Snodig Snedig, som blant annet har vunnet flere priser på elevbedriftsmessen UngBiz.

## Eksterne lenker
* Lø skoles hjemmeside
* Lø skoles andre hjemmeside
* Steinkjer kommunes hjemmeside
Indra Nooyi

**Indra Krishnamurthy Nooyi** (født 28. oktober 1955 i Madras (*Chennai*), India) er fra oktober 2006 *[[Chief executive officer]]* (administrerende direktør) for PepsiCo, Inc.

Nooyi studerte ved Madras Christian College og ved Indian Institue of Management i Kolkata. Der tok hun mastergrad i økonomi og markedsføring.
Etter studiene arbeidet hun i to år som produktsjef ved *Johnson & Johnson* og i tekstilselskapet *Mettur Beardsell, Ltd.*.
Hun studerte ved Yale School of Management der hun gikk ut med *Master of Public and Private Management*.
Fra 1980 arbeidet hun i seks år for Boston Consulting Group.
I 1986 begynte hun i Motorola som visepresident og direktør for forretningsstrategi og planlegging.
I 1990 var hun Senior Vice President for strategi og strategisk markedsføring i *Asea Brown Boveri*.
I 1994 gikk hun til Pepsi, der hun fikk en stilling som *Senior Vice President* for *strategisk planlegging*. To år senere ble hun *Senior Vice President* for forretningsstrategi og -utvikling.
I februar 2000 ble hun *Senior Vice President*, og i mai 2001 ble hun Chief financial officer. Fra oktober 2006 er hun selskapets CEO.
Hun er bosatt i Greenwich, Connecticut.

I 2006 rangerte magasinet Forbes Indra Nooyi på fjerdeplass på listen over verdens 100 mektigste kvinner. 

## Referanser


## Eksterne lenker
* Artikkel om Nooyi (tyskspråklig)
Roald Bergsaker

**Roald Georg Bergsaker** (født 1942) er en tidligere direktør og lokalpolitiker (Høyre). Han var fylkesordfører i Rogaland fylkeskommune fra 1999 til 2007 og ordfører i Sandnes kommune fra 1986 til 1990. Han ble innvalgt på fylkestinget i 1991.

Bergsaker er utdannet adjunkt. Han har hatt stillingen som direktør i Forus Industritomteselskap. Han har hatt flere verv innen politikk, kultur, idrett og næringsliv.

Han er gift og har tre barn.

## Referanser
Diao Chan

**Diaochan** (Tradisjonell kinesisk 貂蟬, forenklet kinesisk: 貂蝉, pinyin: *Diāochán*) var én av de fire skjønnheter fra det gamle Kina. Det er blitt sagt at hun ble født i 169. I motsetning til de andre tre skjønnhetene, blir Diaochan aldri nevnt i noen historiske nedskrivninger som eksisterer. Hun er mest sannsynlig en oppdiktet figur. Ifølge historiske nedskrivninger hadde Lu Bu et forhold med en av Dong Zhuo sine kammerpiker; men det finnes ingen beviser på at denne personens navn var Diaochan. Dette er faktisk ekstremt usannsynlig, fordi «Diào» er og var ikke et vanlig brukt kinesisk familienavn.

Diaochan dukker opp i Beretningen om de tre kongedømmer, hvor hun deltok i et komplott arrangert av sin adoptivfar Wang Yun for å forføre den mektige generalen Lu Bu, og til slutt overtale ham til å drepe sin adoptivfar Dong Zhuo. Dette gjorde hun ved å bli Dong Zhuo sin konkubine men også Lu Bu sin forlovede. Derfra kunne hun manipulere dem begge gjennom deres sjalusi og egen sjarm. Dong Zuo sin taktiker, Li Ru, så hvor mye Diaochan drev både Herren og Krigeren gal, så han foreslo for Dong Zhuo at det ville være best å bare gi Diaochan til Lu Bu istedenfor å kjempe om henne. Da Dong Zhuo fikk høre dette, truet han Li Ru med døden og stadfestet at ingen kriger var verdt det som Diaochan var for ham. Diaochan hadde tvunnet Lu Bu rundt sin finger. Hun fortalte ham at når hun var sammen med Dong Zhuo var hun ulykkelig og at hun bare hadde lyst til å være sammen med han. Lu Bu var så sint at han gikk rett til Wang Yun og la planer om Dong Zhuos død. Etter Dong Zhuo sin død måtte Lu Bu flykte for livet og han tapte en kamp mot Dong Zhuo sine generaler. Men han klarte til slutt å møte opp med Diaochan igjen. Diaochan fulgte Lu Bu i hans tid som kjeltring og lederskap fram til han tok Cao Cao sitt slott ved Puyang. Sammen reiste de rundt i landet fram til Cao Cao sine styrker erobret basen hans, Xiapi. Novellen forteller ikke noe mer om Diaochan etter dette.

## Dynasty Warriors
Diaochan er også en spillbar figur i Dynasty Warriors serien av Koei, hvor hennes valgte våpen er to septre.

## Referanser


## Eksterne lenker
*
Finansdirektør

**Finansdirektør** er en tittel som brukes for den øverste økonomistillingen i et større selskap. En finansdirektør rapporterer normalt til daglig leder (administrerende direktør) og styret i virksomheten.

I Norge bruker man også titlene *økonomidirektør* og *økonomisjef*. I engelskspråklige land benyttes både CFO (*chief financial officer*) og Financial director som betegnelse på samme funksjon, førstnevnte fortrinnsvis i større bedrifter og vanligst i USA og Canada.

## Eksterne lenker
* Utdanning.no sin yrkesbeskrivelse av økonomisjef
Synteliidae

* **[[Syntelia]]**

**Synteliidae** er en liten gruppe av biller som er beslektet med stumpbillene. Det er kjent arter fra Øst-Asia og fra Mexico.

## Utseende
Middelsstore til store (10–35&nbsp;mm), avlange, flate, blanke biller. De ligner på stumpbiller men har en mer avlang kroppsform. Hodet er stort, omtrent så bredt som brystskjoldet, med store, fremoverrettede kjever (mandibler). Fasettøynene er små og stikker ikke ut fra omrisset av hodet. Antennene er kølleformede med en kompakt, fire-leddet kølle. Brystskjoldet (pronotum) er omtrent like langt som bredt, blankt, med en smal, tydelig avsatt list langs bak- og sidekantene. Brystskjoldet er bredest ved de litt fremstikkende fremhjørnene. Dekkvingene er lenger enn til sammen brede, og er tvert avkuttet bakerst slik at bakkroppsspissen (pygidiet) er udekket. Denne er tett og grovt punktert. Hos noen arter er punktstripene nær midten av dekkvingene ufullstendige (som hos stumpbiller), slik at det er et tydelig, speilblankt felt i midten, andre arter har fullstendige punktstriper. Beina er korte og kraftige, leggene (tibiae) har flere pigger på utsiden og dessuten en kraftig spore på frem- og mellomleggene. Føttene er slanke.

## Levevis
Økologisk ligner Synteliidae trolig på sine slektninger stumpbillene.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien stumpbiller (Histeroidea)
**** Familien **Synteliidae**
***** Slekten ***Syntelia***
****** ***Syntelia davidis*** Fairmaire, 1889  – Kina
****** ***Syntelia histeroides*** Lewis, 1882  – Øst-Sibir, Japan
****** ***Syntelia indica*** Westwood, 1864  – India
****** ***Syntelia mazuri*** Zhou & Hong-Zhang, 2003  – Kina
****** ***Syntelia mexicana*** Westwood, 1864  – Mexico
****** ***Syntelia sinica*** Zhou & Hong-Zhang, 2003  – Kina
****** †***Syntelia sunwukong*** Jiang & Wang, 2021 - fossil art fra kritt, Myanmar
****** ***Syntelia westwoodi*** Sallé, 1873  – Mexico

## Eksterne lenker
*
Stumpbiller (Histeroidea)

* sevjebiller
* Synteliidae
* småstumpbiller
* speilstumpbiller
* trestumpbiller
* storstumpbiller
* Niponiinae

**Stumpbiller (Histeroidea)** er en gruppe (overfamilie) av biller som omfatter den store familien stumpbiller (Histeridae) og de to små familiene sevjebiller (Sphaeritidae) og Synteliidae. Denne gruppen kan kjennes på at de har knebøyde, kølleformede antenner, fremoverstrakte kjever (unntatt visse stumpbiller) og dekkvinger som er tvert avbrutt før bakkroppsspissen. De fleste av artene er mer eller mindre flate og svært harde. Disse billene er rovdyr og er gjerne knyttet til ulike slags råtnende materiale, som møkk, åtsel, kompost og død ved. En del arter finnes i reir av pattedyr eller fugler, andre lever i maurtuer.

## Eksterne lenker
*
Anja

:*For artisten med artistnavnet Anja, se [[Anja Øyen Vister]]*

**Anja** er en opprinnelig russisk kjæleform av kvinnenavnet Anna, som er en latinsk variant av Hannah. Opprinnelsen er det hebraiske ordet for «gunst» eller «nåde», *channah*. Anja har navnedag 10. juli i Norge og 22. oktober i Finland.

## Utbredelse
Anja er et vanlig navn i Slovenia, Tyskland og Danmark. Navnet Anja ble først vanlig i Norge fra ca. 1970. Fra ca. 1995 har det hatt en avtagende popularitet som døpenavn i Norge. Navnet hadde en popularitetstopp med 0.3 % i 1974.

|}

## Kjente personer med navnet
* Anja Breien (f. 1940), filmregissør
* Anja Andersen (f. 1969), dansk håndballspiller og -trener
* Anja Garbarek (f. 1970), musiker
* Anja Pärson (f. 1981), svensk alpinist
* Anja Hammerseng-Edin (f. 1983), norsk håndballspiller

## Referanser


## Eksterne lenker
*
10. årtusen f.Kr.

(11. årtusen f.Kr. – **10. årtusen f.Kr.** – 9. årtusen f.Kr.)

## Begivenheter som fant sted for ca. 12 000 år siden
*De første spor etter mennesker i Norge, nærmere bestemt Randaberg.

*Jordens befolkning oversteg neppe 5 millioner på dette tidspunkt.

*Begynnelsen på jordbrukssamfunnet noen få steder i verden slik som i Mesopotamia. Men den dominerende livsformen de neste 2000 år er fremdeles jegere og samlere.

*Folk begynte å bosette seg i Jeriko, som regnes som verdens eldste nå-eksisterende by. Byen ligger på det som i dag er Vestbredden i Palestina

*Hunden blir husdyr.

*Perserne begynner å holde geita som husdyr.

*Mesopotamia: Sumerere og semitter lever i et felles politisk samfunn og kultur.

*Mesopotamia: Man begynner å brygge øl.
Alan Hansen

**Alan David Hansen** (født 13. juni 1955 i Sauchie nær Alloa, Skottland) er en tidligere fotballspiller og nåværende fotballekspert på britisk TV. Mest kjent er han fra tiden da han spilte for Liverpool i perioden 1977–1990.

## Statistikk
### Kamper
*  Partick Thistle. 1973-1977. 86 ligakamper. 6 mål.
*  Liverpool 1977-1990. 434 ligakamper. 8 mål.
*  . 26 kamper. 0 mål

### Medaljer for Liverpool som vinner
* **1977/78:** Charity Shield (Community Shield). (Delt).
* **1977/78:** Serievinnercupen.
* **1978/79:** Ligavinner 1. Divisjon.
* **1979/80:** Charity Shield.
* **1979/80:** Ligavinner 1. Divisjon.
* **1980/81:** Charity Shield.
* **1980/81:** Liga-Cupen.
* **1980/81:** Serievinnercupen.
* **1981/82:** Ligavinner 1. Divisjon.
* **1982/83:** Charity Shield.
* **1982/83:** Liga-Cupen.
* **1982/83:** Ligavinner 1. Divisjon.
* **1983/84:** Liga-Cupen.
* **1983/84:** Ligavinner 1. Divisjon.
* **1983/84:** Serievinnercupen.
* **1985/86:** Ligavinner 1. Divisjon.
* **1985/86:** FA-Cupen.
* **1985/86:** ScreenSport Super Cup.
* **1986/87:** Charity Shield. (Delt).
* **1987/88:** Ligavinner 1. Divisjon.
* **1988/89:** FA-Cupen.
* **1989/90:** Charity Shield.
* **1989/90:** Ligavinner 1. Divisjon.

### Medaljer for Liverpool for 2.-plass
* **1977/78:** Nr. 2 i 1. Divisjon.
* **1978/79:** UEFA Super-Cup. Tapende finalist.
* **1981/82:** World Club Championship. Tapende finalist.
* **1983/84:** Charity Shield. Tapende finalist.
* **1984/85:** Charity Shield. Tapende finalist.
* **1984/85:** World Club Championship. Tapende finalist.
* **1984/85:** UEFA Super-Cup. Tapende finalist
* **1984/85:** Nr. 2 i 1. Divisjon.
* **1984/85:** Serievinnercupen. Tapende finalist.
* **1986/87:** Liga-Cupen. Tapende finalist.
* **1986/87:** Nr. 2 i 1. Divisjon.
* **1987/88:** FA-Cupen. Tapende finalist.

## Referanser


## Se også
* Statistikk om Liverpool FC.

## Eksterne lenker
* 
*  Profil på Liverpools offisielle hjemmeside.
*  Profil på LFCHistory.net
FMI

**FMI** kan vise til:

* Folkebevegelsen mot innvandring
* Forsvarsministeriets Materiel- og Indkøbsstyrelse
* Flymedisinsk institutt
* Fastighetsmäklarinspektionen
Dale Earnhardt jr.

**Ralph Dale Earnhardt jr.** (født 10. oktober 1974 i Kannapolis, Nord-Carolina), også kjent som *Dale*, *Junior*, *The Dominator*, *Little E* eller *Junebug* er en profesjonell fører i den amerikanske motorsporten NASCAR. Han er sønn av NASCAR-legenden Dale Earnhardt (1951–2001). I løpet av karrieren har Earnhardt Jr. konkurrert i en lang rekke motorsportklasser, og har vunnet NASCARs Busch Series to ganger med 21 løpsseire. Per 2006 er han hovedfører for bil #8 Budweiser Chevrolet Monte Carlo SS i NASCARs Nextel Cup. Earnhardt jr. er også eieren av teamet JR Motorsports, og deleier i Chance 2 Motorsports sammen med stemoren Theresa Earnhardt.

## Referanser


## Eksterne lenker
* 
* 
* JR Motorsports
* NASCARs profil på Earnhardt Jr.
Ron Yeats

**Ron Yeats** (1937–2024) var en skotsk fotballspiller og talentspeider, kjent fra tiden i Liverpool FC.

Han ble «kjøpt» av Liverpool-manager Bill Shankly fra Dundee United FC i 1961 og ble utnevnt som kaptein. Han ledet laget opp til den øverste divisjonen etter åtte sesonger i 2. divisjon. Da han ble kjøpt, holdt Shankly en pressekonferranse og utfordret journalistene til å orke å gå rundt Yeats. Shankly kom med følgende kommentar: «Prøv å gå rundt ham mine herrer. Med deres kondisjon vil dere ikke ha sjans til å klare det».

## Statistikk
*  Dundee United 1957–1961 – 118 kamper, 1 mål
*  Liverpool 1961–1971 – 454 kamper, 16 mål
*  Tranmere 1971–1974 – 96 kamper, 6 mål

### Medaljer for Liverpool, som vinner
* **1961–62:** Ligavinner 2. divisjon
* **1963–64:** Ligavinner 1. divisjon
* **1964–65:** Charity Shield (delt)
* **1964–65:** FA-Cupen
* **1965–66:** Charity Shield (delt)
* **1965–66:** Ligavinner 1. divisjon
* **1966–67:** Charity Shield (delt)

### Medaljer for Liverpool for 2.-plass
* **1965–66:** Cupvinnercupen, tapende finalist
* **1968–69:** Nr. 2 i 1. divisjon

## Etter spillerkarrieren
I 1986 returnerte Yeats til Anfield som sjefsspeider for Liverpool. Han holdt denne stillingen helt til han gikk av med pensjon i mai 2006.

## Referanser


## Eksterne lenker
* 
* Profil på Liverpools offisielle hjemmeside.
Kjell Kjær

**Kjell Kjær** (1942-2025) var en norsk skuespiller, programleder, dukkespiller og regissør. Han var også aktiv på teaterscenen, blant annet på Nationalteatret.

## Dukketeater
I 1968 medvirket Kjell Kjær som dukkespiller i oppsetningen av *[[Mikko Matti og vennene hans]]*, som Julian og Birgit Strøm var ansvarlige for. På scenen medvirket også Frøydis Armand og Elisabeth Strøm Henriksen.

I 1979 medvirket han i NRK Fjernsynsteatrets produksjon av stykket *Sella-re-atag (Gata-er-alles). *Produksjonen var et samarbeid mellom NRK og Musidra Teater. Stykket *Sella-re-atag *var en videreutvikling av Musidras figurteaterforestilling *Hjemmebarn og Fremmedbarn* fra samme år. Regien var ved Helge Reistad.

## Filmografi
* Fleksnes – En siste sjanse (1988) – Talsmann fra Viking (TV-serie) (gammel episode redigert inn i nytt materiale)
* Det andre skiftet (1978) – Kommentator
*Farlig yrke (1976) – Bjørn Eide (TV-serie)
* Faneflukt (1975) – Flyktning
*Fleksnes – Trafikk og panikk (1974) – Talsmann fra Viking (TV-serie)

## Referanser


## Eksterne lenker
* 
* Om Kjell Kjær på sceneweb.no – *besøkt 12. november 2017*
Samuel

:*For profeten, se [[Samuel (bibelsk person)]]

*'Samuel*' er et mannsnavn dannet som en gresk form av det hebraiske navnet *Shemuel*. Det første navneleddet kan være dannet av  de hebraiske ordene *shemu*, «har lyttet», eller *sha'ul me* ', «bedt av», mens det andre navneleddet er dannet av *el*, «Gud».

==Utbredelse==
*Samuel* er nevnt i 121 vers i Bibelen, og er dermed blant de 100 oftest nevnte navnene i Bibelen.

*Samuel* har vært et vanlig navn i England siden 1500-tallet.



*Samuel* har i mange år vært et populært navn i USA.


Navnet *Samuel* var vanlig i Norge i 1880-årene, og igjen fra 2000-årene og hadde en popularitetstopp med 0,5 % i 2019 ([[generasjon Alfa]]).


I Sverige var navnet vanlig på 1800-tallet og igjen fra 2000-tallet.






























































|}

== Kjente personer med navnet ==
Personene i listen er ordnet kronologisk etter fødselsår.
* [[Samuel Taylor Coleridge]] (1772–1834), engelsk poet, kritiker og filosof
* [[Samuel Colt]] (1814–1862), oppfant revolveren [[Colt]]
* [[Samuel Beckett]] (1906–1989), irsk-fransk forfatter og dramatiker og nobelprisvinner
* [[Samuel L. Jackson]] (f 1948), amerikansk skuespiller
*Samuel Kim Arredondo (f 2002), amerikansk artist lokalisert i [[Sør-Korea]]

== Navnedag ==
*Samuel'' har navnedag i flere land, oftest 20. august. Den norske navnedagen er .

## Referanser


## Eksterne lenker
*
Stephan Sinding

**Stephan Abel Sinding** (født 4. august 1846 i Trondheim, død 23. januar 1922 i Paris) var en norsk-dansk billedhogger, særlig kjent for de to statuene av Ibsen og Bjørnson utenfor Nationaltheatret, og Ole Bull-monumentet på Ole Bulls plass ved Torgallmeningen i Bergen. 

## Familie
Han var av slekten Sinding, sønn av bergmester Wilhelm Mathias Sinding (1811–60) og Cecilie Marie Mejdell (1818–86). Han var bror av komponisten Christian Sinding, billedhuggeren Johanna Sinding og kunstmaleren Otto Sinding. Maleren Elisabeth Sinding var hans kusine. I 1885 giftet Stephan seg med den danske skuespilleren Elga Anna Augusta Betzonich (1859–1936). Sønnen Vilhelm Julius Otto ble født i 1886, og var far til Stéphane Sinding (1912–79).

## Karriere
Stephan Sinding ble student i 1865 og begynte å studere jus. Interessen for kunst var imidlertid større, og han gikk på Den kongelige Tegneskole i Kristiania 1870–1872. I 1872 reiste han til Berlin og var elev av den tyske seinklassisisten Albert Wolff (1814–92) fram til vinteren 1874. Han fant det vanskelig å kunne leve av sin kunst i Norge, men fikk en rekke studieopphold i utlandet; i 1874 i Paris og London, 1880–83 i Roma, Tyskland 1885, Paris 1889 og 1891. 

Gjennombruddsverket «Barbarkvinde bærer sin dræbte søn bort fra slaget» fra 1881–1882 ble kjøpt av den danske bryggeren Carl Jacobsen. Jacobsen kom til å fungere som mesén for Sinding og kjøpte opp en stor del av hans arbeider. Sinding høstet langt større anerkjennelse i utlandet og ble der hedret med både medaljer og priser. I 1883  flyttet han til København der han giftet seg i 1885 og fikk en sønn i 1886. Han fikk dansk statsborgerskap i 1890. I 1897 fikk han tittelen professor ved Kunstakademiet i København.

Fra 1910 bodde han i Paris. De siste årene modellerte han falne fra den første verdenskrig som hadde preget ham meget. Han utgav selvbiografien *En billedhuggers liv* i 1921, året før han selv døde. Sinding er begravet på Père Lachaise-kirkegården i Paris. 


Fil:Valkyrie Copenhagen.jpg|Sinding: *[[Valkyrie]]*, Churchillparken i København. Laget i 1908
Fil:Stephan Sinding-Barbarenmutter.jpg|Barbarenmutter
Fil:Stephan Sinding-Verwitwet.jpg|Verwitwet
File:Ole Bull Bergen.JPG|Ole Bull i Bergen
Fil:Stephan Sinding- Adoration I.jpg|*Adoration I*
Fil:Fangen Moder (Sinding).JPG|Fangen Moder, Ny Carlsberg Glyptotek 
Fil:Ibsen sculpture Nationaltheatret.jpg|Statue av Henrik Ibsen, Nationaltheatret i Oslo
Fil:Statue Bjørnson Nationaltheatret.jpg|Statue av Bjørnstjerne Bjørnson framfor Nationaltheatret i Oslo
Fil:Marmorkirken Copenhagen old font.jpg|Dåpsengel til Marmorkirken i København

## Utgivelser
*

## Gatenavn
I Stavanger er Stephan Abel Sinding hedret med *Stephan Sindings vei* på Stokka (Stavanger).

## Referanser


## Eksterne lenker
* 
*
BoA (sanger)

**BoA** (borgerlig navn; **Kwon Boa**, født 1986) er en sørkoreansk sanger som er bedre kjent for sitt artistnavn **BoA*** (**B**eat **o**f **A**ngel). Hun har utgitt album i både Sør-Korea og Japan. 

## Album
* **ID; Peace B** (første koranske album)
* **Jumping Into The World** (første mini-album)
* **Listen To My Heart** (første japanske album) 
* **No.1** (andre koreanske album)
* **Miracle** (andre koreanske mini-album)
* **Valenti** (andre japanske album)
* **Atlantis Princess** (tredje koreanske album)
* **Shine We Are!** (tredje mini-album)
* **Love & Honesty** (tredje japanske album)
* **My Name** (fjerde koreanske album)
* **Best Of Soul** (første japanske oppsamlingsalbum)
* **Girls On Top** (femte koreanske album)
* **Outgrow** (fjerde japanske album)
* **Made in Twenty (20)** (femte japanske album)
* **The Face** (sjette japanske album)

## BoA i SMTOWN
BoA har også kommet sammen med K-pop artister i Sør-Korea for å lage oppsamlingsalbumer med tittelen SMTOWN.  

## Referanser


## Eksterne lenker
* 
* 
* 
* 
* BoAs offisielle japanske webside 
* BoAs offisielle kinesiske webside
Kasakhstans flagg

**Kasakhstans  flagg** er lyst blått med en gul sol med 32 stråler og en steppeørn i midten og et gult nasjonalornament langs stangsiden. Flagget ble innført 4. juni 1992 og er i størrelsesforholdet 1:2.

Flaggets karakteristiske lyse blåfarge gis en historisk, men også en symbolsk forklaring. Symbolsk står blåfargen fred, stillhet og velvære. Fargen står også for den store åpne himmelen som Kasakhstans tradisjonelt nomadiske befolkning har levd under. Steppeørnen i midten av flagget er likeledes en referanse til Kasakhstans åpne sletter. Blåfargen begrunnes historisk med at kasakhenes historie kan trekkes tilbake til den blå horde, et tyrkisk-mongolske khanat som oppsto omkring 1227 og utgjorde en del av det mongolske rike. Den blå horde ble såkalt fordi den førte blått banner. Solen i midten av flagget har 32 stråler. Solen og ørnen står sammen for frihet og høye idealer. Flagget er tegnet av Sjaken Nijazekov.

Ornamentet på stangsiden er basert på et tradisjonelt kasakhstansk mønster. Slike nasjonalornamenter finnes i noen flagg i land som tidligere hørte under Sovjetunionen, eksempelvis i Hviterusslands eller Tsjetsjenias flagg.

## Orlogsflagg
Kasakhstan har sjøterritorium i Kaspihavet og landets sjøforsvar fører eget orlogsflagg. Dette er delt i hvitt over blått og har ørnen og solen fra nasjonalflagget i midten. I kantonen er det plassert et blått anker med en rød stjerne over. Også dette flagget er i forholdet 1:2. Marinens støttefartøyer fører orlogsflagget som kanton i et mørkt blått flagg.

## Sovjettidens flagg

Før Kasakhstan ble selvstendig i 16. desember 1991 var landet sovjetrepublikk. Landets flagg var da basert på Sovjetunionens flagg, det vil si rødt og med kommunismens stjerne, hammer og sigd i kantonen. Kasakhstans særlige merke i dette flagget besto av et blått bånd i nedre del av flagget. De andre sovjetrepublikkene hadde flagg etter samme modell, med et eget mønster særegent for hver enkelt sovjetrepublikk.

## Litteratur
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000.
*V. A. Sokolov: *Flagi Rossijskoj Imperii i SSSR v dokumentakh*,  Moskva: MGIU, 2001.
Malaysias flagg

**Malaysias flagg** består av en duk med fjorten røde og hvite striper og med en blå kanton der det er plassert en halvmåne og en sol i gult. De fjorten rødhvite stripene i flagget representerer de tretten delstatene delstatene i Malaysia pluss føderalregjeringen. Av samme grunn har stjernen fjorten takker. Opprinnelig var Singapore en del av den malaysiske føderasjonen og en av stripene og takkene representerte da Singapore. Da Singapore gikk ut av føderasjonen i 1965 ble symbolikken omtolket slik at den fjortende stripen og takken representerer føderalmakten. Halvmånen og stjernen er samtidig symboler for islam, hovedreligionen i landet. De har gul farge, en farge som er knyttet til Malaysias kongelige familier. Gult er også grunnfargen i landets kongeflagg. Den blå fargen symboliserer det malaysiske folks enhet. De røde og hvite fargene er tradisjonelle farger i Malaysia og også i nabolandene. Både Singapores og Indonesias flagg bærer de samme fargene. Malaysias flagg er inspirert av USAs flagg, slik også flaggene til Liberia, og Hellas og Uruguay er. Flagget er i forholdet 1:2. Det ble tatt i bruk 16. september 1963. 

Ved siden av nasjonalflagget har Malaysia egne handelsflagg og orlogsflagg, begge etter britisk mønster. Handelsflagget er en *[[red ensign]]* med nasjonalflagget i kantonen. Orlogsflagget har nasjonalflagget i hvit duk, men det har naturlig nok ikke kors slik den britiske *[[white ensign]]* opprinnelig har. Malaysias orlogsflagg har i stedet et blått emblem i flaggets frie ende. dette består av et anker og korslagte tradisjonelle våpen.

## Kilder
*
SPECT

**SPECT** står for *single-photon emission computed tomography* og er en metode for å ta tredimensjonale snittbilder med et gammakamera. Metoden har stor betydning innenfor nukleærmedisinsk bildediagnostikk, for eksempel for å fremstille gjennomblødning av hjertemuskel eller hjernen.

## Eksterne lenker
* Internettforelesninger om nukleærmedisin ved Universitetet i Bergen
Marie

**Marie** er en opprinnelig fransk og senere nordisk form av kvinnenavnet Maria som er en gresk variant av det arameiske kvinnenavnet Miriam. Den opprinnelige betydningen av navnet er omstridt, det kan være dannet av det egyptiske ordet *mry*, «elsket», eller av hebraiske ord for «opprørsk», «bitter» eller «vakker». Navnet Marie har navnedag den 25. mars. 

## Uttale
På norsk uttales Marie med trykk på i-en og med uttalt e på slutten: [&nbsp;&nbsp;]. På fransk er e-en stum, slik at uttalen blir [&nbsp;&nbsp;]. Merk at i den franske uttalen er trykket er på siste stavelse, og ikke på første som i norsk uttale av navnet Mari.

## Utbredelse
Navnet *Marie* har vært vanlig i Norge siden 1700-tallet og hadde en popularitetstopp med 4,6 % i 1880.

Når en teller første og andre fornavn sammen, er *Marie* Norges vanligste kvinnenavn. I 2014 var det over 75 000 norske kvinner med navnet. De fleste av de i Norge som het *Marie* i 2005 hadde dette som eneste fornavn. Vanlige sammensettinger av navnet var allikevel: *[[Anne-Marie]]*, *[[Inger-Marie]]* og *[[Else-Marie]]*. *Marie* var per 1998 det vanligste andrenavnet i dobbeltnavn på kvinner i Norge. De vanligste kombinasjonene var: *[[Anne]] Marie*, *[[Inger]] Marie*, *[[Else]] Marie*, *[[Ellen]] Marie* og *[[Ida]] Marie*.

I Danmark var *Marie* et svært populært navn på jentebarn født på første halvdel av 1900-tallet, og igjen i 1980-årene.

*Marie* var et populært navn i USA fra 1880-årene til 1940-årene.

I England var *Marie* et populært navn i 1970-årene.
	

På verdensbasis har *Marie* vært mest populært fra midten av 1600-tallet og fram til slutten av 1800-tallet.

*Marie* er i dag det mest brukte første fornavnet på kvinner i Tsjekkia og Frankrike. Navnet er også svært vanlig i Sverige, Belgia og på Grønland. Hvis man også teller med andre fornavn hos de som har flere fornavn så er *Marie* det vanligste kvinnenavnet i Danmark.

|}

Marie er også brukt som mannsnavn i enkelte katolske land.

|}

## Kjente personer med navnet
* Marie Antoinette (1755–1793), dronning i Frankrike
* Marie Curie (1867–1934), polsk kjemiker og fysiker
* Marie Takvam (1926–2008), forfatter og skuespiller
* Åse-Marie Nesse (1934–2001), lyriker, forfatter og oversetter
* Liv Marie Austrem (1947–), forfatter
* Marie Fredriksson (1958–2019), svensk sangerinne

## Se også
* Mariefred – by i Sverige
* Mariehamn – eneste by på Åland
* Mariestad – by i Sverige
* Norske dobbeltnavn for jenter

## Referanser


## Eksterne lenker
*
Torgils Moe

**Torgils Schrøder Moe** (1929–2015) var en norsk skuespiller, sanger og pianospiller, blant annet kjent fra rollen som «Biffen» i flere filmer om ''Olsenbanden''.

Moe var over to meter høy, noe som gjorde at han ofte ble brukt i roller som dørvakt, livvakt eller torpedo. Han er blant annet kjent som «Bæla» i *[[Søsken på Guds jord]]*, morsk flyttemann i *[[Norske byggeklosser]]*, som skarpretter i *[[Balladen om mestertyven Ole Høiland]]*, som «Biffen» i *[[Olsenbandens siste bedrifter]]*. Han spilte også rollen som den bryske dørvakten som stadig nektet Harald Heide-Steen jr. eller Rolv Wesenlund adgang til restauranten fordi de manglet slips i komiserien *[[Og takk for det]]* (1969).

Moe vokste opp i Narvik. Han flyttet til Oslo i 1951 for å studere psykologi, men havnet raskt på Chat Noirs revyscene der han ble kjent for sine imitasjoner av kjente personer. Moe var egentlig musikkutdannet, sertifisert pianist og operasanger med en varm baryton som kom til sin rett når han fikk synge Birger Sjöberg. På 1960-tallet hadde han en serie sangprogrammer på NRK radio sammen med Kaare Ørnung. Han var også komponist og plateartist og satte melodi til flere dikt av Jakob Sande. Han reiste mye rundt om i landet og opptrådte.

I 1999 måtte han foreta en benamputasjon, noe som førte til at han ble avhengig av rullestol.

Moe var bosatt på Romsås i Oslo. Han var bestefar til skuespilleren Tarjei Sandvik Moe.

## Filmografi
* 1996 *[[Tashunga]]* – «Magnusson»
* 1992 *[[Flaggermusvinger]]* – «Kjempen [Felen i ville skogen]»
* 1991 *[[Den hvite viking]]* (orig. Hvíti víkingurinn) – «Thordur»
* 1989 *Slakteren* (kortfilm)
* 1988 *[[Fleksnes]] – [[Radioten '88]]* (TV-serie) – «sint nabo»
* 1983 *[[Søsken på Guds jord]]* – «Bæla»
* 1979 *[[Brødrene Dal og professor Drøvels hemmelighet]]* – Monster i kassen
* 1976 *[[Fleksnes]] – [[Radioten]]* (TV-serie) – «Sint nabo»
* 1976 *[[Kjære Maren]]* – «Krovert»
* 1975 *[[Olsenbandens siste bedrifter]]* – «Biffen»
* 1975 *[[Eiszeit|Istid]]* (orig. Eiszeit) (TV)
* 1974 *[[Knutsen & Ludvigsen]]*
* 1974 *[[Olsenbanden møter Kongen & Knekten]]* – «Biffen»
* 1973 *[[Olsenbanden og Dynamitt-Harry går amok]]* «Biffen»
* 1972 *[[Norske byggeklosser]]* – «Flyttemann»
* 1970 *[[Balladen om mestertyven Ole Høiland]]* – «Mestermannen»
* 1968 *Bare et liv – Historien om Fridtjof Nansen*
* 1964 *[[Nydelige nelliker]]* – «Per Albertson»
* 1964 *[[Alle tiders kupp]]*- «Politimann (som ikke kjøper brennevin)»
* 1964 *[[Operasjon Sjøsprøyt]]* – «Truls»
* 1962 *[[Operasjon Løvsprett]]*

## Referanser


## Eksterne lenker
* 
*
Terry Labonte

**Terrence Lee Labonte** (født 16. november 1956 i Corpus Christi, Texas, USA) er en utøver av den amerikanske motorsporten NASCAR. Labonte ble introdusert for sporten av sin far, som hadde jobbet med bilene til vennene sine, som en hobby. Terry er den eldre broren til Bobby Labonte, som vant NASCARs Winston Cup-mesterskap i 2000.

## Referanser


## Eksterne lenker
* 
* Offisielle nettsider
* Terry Labonte-profil hos NASCAR.com
Lateral epikondylitt

**Lateral epikondylitt** er smerter på yttersiden av albuen ved laterale epicondyl. Tilstanden knyttes til gjentakende overbelastning i senefestet nær albuen med mikrorupturer i fibrene som fører til inflammasjon og betennelse. Diagnosen kalles ofte *tennisalbue*, siden den repeterende bevegelsen ved backhand-slaget ved ikke optimal teknikk kan utløse en slik overbelastning. Tilstanden kan også komme av bruk av verktøy blant håndverkere.

### Symptomer på lateral epikondylitt
Symptomene kan variere fra person til person, men listen under presenterer noen av de vanlige symptomene:

* Verkende smerte på utsiden av albuen.
* Økende smerter ved bruk av hånd og arm.
* Ømhet ved trykk inn i muskulaturen.
* Redusert styrke og/eller bevegelighet.
* Smerter som stråler nedover i underarmen og hånden.

## Referanser


## Se også
* Epikondylitt
* Medial epikondylitt (*golfalbue*)
Tony Raines

**Floyd Anthony Raines** (født 14. april 1964) er en utøver av den amerikanske motorsporten NASCAR. Han er i dag fører for bil #96, Texas Instruments Chevrolet for teamet Hall of Fame Racing.
## Eksterne lenker
* 
*
Ian St John

**Ian St John** (født 7. juni 1938 i Motherwell, død 1. mars 2021 i Wirral) var en britisk fotballspiller og -manager kjent fra tiden i Liverpool FC.

## Karriere som aktiv
### Spiller
St John startet sin karriere i klubben han hadde holdt med som barn, den skotske klubben Motherwell FC. Her scoret han det som fortsatt er klubbens raskeste hat-trick gjennom tidende, da han scoret de tre målene på 2 minutter og 30 sekunder mot Hibernian FC i 1959.

I 1961 forlot han Motherwell til fordel for Liverpool. Overgangssummen lå på 37&nbsp;500 pund, noe som var over dobbelt så mye som Liverpool noensinne tidligere hadde betalt for en spiller. Samme sommer kjøpte også Liverpool Ron Yeats fra Dundee United FC, og disse to ble viktige brikker da Liverpool-manager Bill Shankly skapte sitt første av to store Liverpool-lag.

St John gjorde sin ligadebut for Liverpool den 19. august 1961 borte mot Bristol Rovers FC i 2. divisjon, i en kamp Liverpool vant 2-0.

I sitt første Merseyside derby som var i Liverpool Senior Cup-finalen den 9. mai 1961 mot de lokale rivalene Everton FC scoret han alle tre målene for Liverpool i en kamp Everton vant 4-3. Dette var typisk for St John. I sine tre første sesonger for Liverpool gjorde han henholdsvis 18, 19 og 21 mål for klubben.

Han scoret vinnermålet mot Leeds United FC i 2. ekstraomgang i FA-cupen i 1965 på en susende heading. Dette var Liverpools første seier i denne turneringen.

Akkurat som resten av Bill Shanklys første store Liverpool lag hadde han sin topp på midten av 1960-årene. Da han nærmet seg 30-årene opplevde han i likhet av mange av de andre stjernene at formen begynte å falle. Dette fortsatte helt til det kulminerte i det fatale FA-cup-tapet mot Watford FC i 1970.

St John ble solgt fra Liverpool til Coventry City FC foran 1971/1972-sesongen etter å ha spilt 424 kamper og scoret 118 mål for Liverpool. Han ble kun en sesong i Coventry før han byttet klubb til Tranmere Rovers FC foran 1972/1973-sesongen. Her ble han helt til han ga seg som aktiv fotballspiller.

### Manager
Han var manager både for Portsmouth FC og moderklubben Motherwell.

## Medaljer for Liverpool
* **1961-62:** Ligavinner 2. Divisjon.
* **1963-66:** Ligavinner 1. Divisjon.
* **1964-65:** Charity Shield. (Delt).
* **1964-65:** FA-cupen. 
* **1965-66:** Charity Shield. (Delt).
* **1965-66:** Ligavinner 1. Divisjon.

## Referanser


## Eksterne lenker
* 
* Profil på Liverpools offisielle hjemmeside.
*
Flerkjerners mikroprosessor

En **flerkjerners mikroprosessor** er en mikroprosessor som kombinerer to eller flere prosessorkjerner in i en pakke, ofte kun en integrert krets, og hver av disse prosessorkjernene kan lese og utføre et program. En **Dual-core** inneholder to prosessorkjerner.  For programmer som multithreading eller andre former for parallel databehandling, gjør det at prosessoren har flere kjerner at programmet kan kjøre raskere.

## Referanser
Charlotte Motor Speedway

**Charlotte Motor Speedway**, tidligere **Lowe's Motor Speedway**, er en bilbane i Concord, Nord-Carolina, USA. Banen har sitteplass til 167&nbsp;000 publikummere i tillegg til ca. 50&nbsp;000 ståplasser, og ble bygget i 1959. Banen eies av Speedway Motorsports, Inc. og anses som hjemmebanen til sporten NASCAR. 90% av alle team i NASCAR befinner seg i en radius på omkring 75 kilometer fra banen.

## Eksterne lenker
* Lowe's Motor Speedway offisielle nettsider
* Lowe's Motor Speedway  på NASCAR.com
Istid (1976)

***Istid*** (tysk: *Eiszeit*) er en norsk-tysk dramafilm fra 1975, regissert av Peter Zadek. Manuskriptet var skrevet av Tankred Dorst og Peter Zadek etter Dorsts skuespill med samme navn, som var basert på Knut Hamsuns selvbiografiske verk *[[Paa gjengrodde Stier|Paa gjengrodde stier]]*.

Originalmusikken var skrevet av Peer Raben. Fotograf var Gérard Vandenberg. Klipper var Bettina Lewertoff. Lengden var 115 minutter.

## Handling
Året er 1950. På grunn av sin støtte til de tyske okkupasjonsstyrker under andre verdenskrig blir en verdensberømt gammel dikter og tidligere Nobelpris-vinner internert på et aldershjem. For den politisk belastede dikteren betyr det ufrivillige oppholdet på aldershjemmet en slags arrest. En undersøkelseskomite blir også oppnevnt for å vurdere mannens åndelige og psykiske tilstand. Den enkleste løsningen ville være å erklære ham utilregnelig. Men den gamle vet meget godt hva saken dreier seg om. Han forvirrer derfor undersøkelseskommisjonen ved å spille tunghørt, og han simulerer akutt hukommelsessvikt - samtidig som han overrasker dem med klare og presise svar på vanskelige spørsmål.

En kveld skal det avholdes maskeball i hagen utenfor aldershjemmet. I skjæret fra kulørte lykter svinger de gamle seg stivt til sveivegrammofonens versjon av "La Paloma". Alle de gamle ved hjemmet er iført kostymer og masker. Plutselig dukker en skikkelse opp i skogkanten, iført hatt, briller og mustasje. Dansingen blant de gamle stanser deretter helt opp. Taust stirrer alle på en plakat som inntrengeren bærer, hvor det står skrevet: «Jeg er nazist»

Den unge demonstranten heter Oswald Kronen. Hans egen far er en skipsreder som tidligere hadde samarbeidet med fienden. Oswald kommer til aldershjemmet med en håndgranat gjemt i klærne sne. Han er fast bestemt på å sprenge den gamle dikteren i luften med granaten sin.

## Rolleliste

## Referanser


## Eksterne lenker
*
Kjellmyra

**Kjellmyra** er et tettsted i Åsnes kommune i Innlandet. Tettstedet har  innbyggere per 1. januar , og ligger ved riksvei 206. Kjellmyra ligger omtrent fire kilometer fra kommunesenteret Flisa. Henriksens Bakeri på Kjellmyra leverte brød og andre bakervarer til store deler av østlandsområdet, men ble overtatt av Kjellstad Bakeri i 2005, og senere nedlagt.

## Referanser
Luftrestriktor

En **luftrestriktor** eller **restriktorplate** er en plate som plasseres i motorens innsug for å begrense kreftene. Dette systemet brukes av og til på gatekjøretøyer (for eksempel motorsykler) av forsikringshensyn, men finnes hovedsakelig i motorsport for å begrense toppfart, og dermed sørge for økt sikkerhet, jevn konkurranse og lavere kostnader.

## Motorsport
Noen få motorsporter, som Formel 1, begrenser kun sylindervolumet, mens andre bruker luftrestriktorer i tillegg (eller begrenset turbotrykk for turboladete motorer).

* Formel 3, 2000 ccm, 215 hk
* Deutsche Tourenwagen Masters, 4000 ccm, 470 hk
* Le Mans-type racing, 400-600 hk i forskjellige klasser

## NASCAR
NASCARs Nextel Cup bruker restriktorplater på banene Daytona International Speedway og Talladega Superspeedway.

Platen begrenser motorens ytelser, og senker dermed både akselerasjon og toppfart på banene hvor slike plater benyttes. Disse begrensningene er innført for å øke sikkerheten til førere og tilskuere, men mange hevder dette heller bidrar til at bilene "klumper seg sammen" i ett felt på banen, og dermed øker risikoen for ulykker, samtidig som kollisjoner ofte involverer flere biler.

### Bakgrunnen for restriktorplater
Det har blitt oppgitt tre grunner for bruken av restriktorplater i NASCAR.

Første gang det ble innført var i 1971, som et ledd i NASCARs planer om å redusere motorstørrelsen fra 427 kubikktommer (7,0 liter) til 358 kubikktommer (5,9 liter). For at team med mindre budsjetter skulle være konkurransedyktige mot de med større motorer innførte NASCAR et krav om restriktorplater på de større motorene, for å jevne ut ytelsesforskjellene. Dette utgikk i 1974, da NASCAR forbød de større motorene, og innførte dagens begrensning på 358 kubikktommer (5,9 liter).

Den andre bruken av restriktorplater kom etter Bobby Allisons ulykke i løpet Winston 500 på Talladega Superspeedway i 1987. Allisons bil fløy inn mot tribunene tidlig i løpet, og skadet tilskuere. Etter noen få løp hvor bilene hadde blitt kjørt med mindre forgassere innførte NASCAR igjen restriktorplater på de to raskeste banene, Daytona International Speedway og Talladega.

Den tredje bruken ble innført i 2000. Etter dødsulykkene til Adam Petty og Kenny Irwin Jr. på New Hampshire International Speedway i mai og juli innførte NASCAR restriktorplater på bilene som et ledd i arbeidet med å løse gassproblemer etter de tette svingene på banen, noe som hadde utløst begge ulykkene. Dette ble kun opprettholdt i ett eneste løp, New Hampshire 300 i 2000, før bilene fikk en automatisk bryter som løste problemene hvis gassen hengte seg opp, noe som dermed gjorde restriktorplatene overflødige.